6.9.2022
SK
Úradný vestník Európskej únie
C 342/21 Utorok 15. februára 2022
33. vyzýva členské štáty, aby pokračovali v reforme svojich daňových správ, urýchlili digitalizáciu a začali realizovať strategické prístupy na podporu MSP pri dodržiavaní daňových predpisov, ako aj na identifikáciu príležitostí na zníženie záťaže; vyzýva členské štáty, aby riadne a masívne reformovali zložité daňové systémy s cieľom znižovať byrokraciu, administratívnu záťaž a náklady na dodržiavanie predpisov; pripomína vysokú pridanú hodnotu európskej spolupráce v tejto oblasti a výmeny odporúčaných postupov medzi daňovými správami; 34. vyzýva členské štáty na lepšie využívanie programu EÚ Fiscalis s cieľom zlepšiť spoluprácu medzi daňovými správami v ich úsilí o reformu; v tejto súvislosti vyzýva Komisiu, aby zaviedla výmenný program Erasmus pre daňových úradníkov s cieľom podporiť zavádzanie odporúčaných postupov; 35. žiada Komisiu, aby sledovala a monitorovala nové vnútroštátne daňové reformy alebo opatrenia zavedené v dôsledku pandémie ochorenia COVID-19 na podporu hospodárstva, a najmä tie opatrenia, ktoré nie sú dočasné; vyzýva členské štáty, aby uskutočnili reformy daňových systémov a využili príležitosti, ktoré poskytujú európske nástroje zamerané na podporu obnovy hospodárstva; zdôrazňuje, že tieto reformy musia rešpektovať európsky fiškálny rámec; pripomína, že pri uskutočňovaní týchto reforiem by sa mali v plnej miere rešpektovať právomoci členských štátov v daňových záležitostiach, ale že silná koordinácia medzi členskými štátmi prinesie významnú pridanú hodnotu; 36. požaduje vysoké normy rešpektovania práv daňovníkov, najmä práva na súkromie a ochranu údajov najmä fyzických osôb, a to vo všetkých politických a legislatívnych procesoch vzhľadom na dane; 37. konštatuje, že vo väčšine vnútroštátnych postupov verejného obstarávania v členských štátoch sa ako jediné kritérium na vyhodnocovanie ponúk na verejné zákazky používa najnižšia cena; pripomína výzvu Rady Komisii, aby zvážila spôsob riešenia rušivých vplyvov vyplývajúcich z účasti uchádzačov s aktivitami v jurisdikciách na zozname EÚ, ktorý obsahuje nespolupracujúce jurisdikcie na daňové účely; vyzýva Komisiu, aby v tejto súvislosti prehodnotila svoju stratégiu verejného obstarávania; Hodnotiaca tabuľka zdaňovania EÚ 38. berie na vedomie trvalú prácu Komisie na hodnotiacej tabuľke zdaňovania EÚ; odporúča používať ekonomické ukazovatele, ktoré umožnia identifikovať narušenia jednotného trhu, ako je úroveň priamych zahraničných investícií, licenčných poplatkov a platieb úrokov; zdôrazňuje, že takáto hodnotiaca tabuľka musí prispievať k boju proti daňovej súťaži; naliehavo vyzýva Komisiu, aby náležite zohľadnila nemalé straty verejných príjmov spôsobené vnútroštátnymi daňovými politikami, ktoré uľahčujú vyhýbanie sa daňovým povinnostiam; domnieva sa, že táto daňová hodnotiaca tabuľka musí byť konštruovaná ako nástroj na pomoc členským štátom pri realizácii riadnych a masívnych reforiem v daňových otázkach; varuje pred používaním tejto hodnotiacej tabuľky na zahanbovanie konkrétnych členských štátov, domnieva sa však, že môže podporiť diskusiu o potrebných reformách; požaduje intenzívnu spoluprácu so súčasnými európskymi platformami na tvorbe tejto hodnotiacej tabuľky; domnieva sa, že tento nový nástroj by mohol byť užitočný pre proces európskeho semestra a najmä pre odporúčania pre jednotlivé krajiny; o o 39.
o
poveruje svoju predsedníčku, aby postúpila toto uznesenie Rade, Komisii a vládam a parlamentom členských štátov.